‫באחד באפריל 1991 ירה פיקוד אולריך וסל‬
‫בנשיא הטרויהנד בברלין, דטלב קרסטן רוהוודר.‬
‫רוהוודר מילא תפקידי מפתח‬ ‫בפוליטיקה ובתעשייה במשך 20 שנה.‬
‫המינוי למושל בון במזרח ברלין‬
‫נועד להיות שיא הקריירה שלו.‬
‫מאז הסיפוח‬
‫הפכה מזרח גרמניה לשעבר‬ ‫למושבה של מערב גרמניה למעשה.‬
‫כלכלת מזרח גרמניה לשעבר עוברת פירוק שיטתי‬
‫כדי שהקפיטליזם יקבל חופש מוחלט‬ ‫לבנות מחדש את המדינה‬
‫לפי צרכיו ומעל ראשיהם של העקורים.‬
‫ממשלת מערב גרמניה בחרה ברוהוודר‬ ‫להטמעת התוכנית.‬
‫והם בחרו באיש הנכון, איש אכזר ויהיר.‬
‫ארבעים שנות סוציאליזם‬ ‫בשטח מזרח גרמניה לשעבר‬
‫הסבו יותר נזק ממלחמת העולם השנייה,‬
‫הוא אמר פעם.‬
‫דברים של אדם ששופט את העולם‬ ‫רק במונחים של רווח ויצרנות,‬
‫שחיי אדם לא נחשבים בעיניו.‬
‫מעשי הטרויהנד מסבים יותר נזק לאנשים‬ ‫מאשר רק פיטורים.‬
‫הם גורמים לא רק למצוקה כספית‬ ‫למיליוני המובטלים,‬
‫אלא גם מרוששים את לבם ואת נפשם.‬
‫אם הטרויהנד יקבל את מבוקשו...‬
‫"בשביל רוב האנשים המושפלים והנעלבים‬
‫ההתפתחות הזאת מייצגת את השמדת אורח חייהם.‬
‫הם יוגבלו למגורים בפרברים,‬
‫שנועדו לבודד אנשים זה מזה."‬
‫באותה שעה התנהגות סקסיסטית‬ ‫כלפי נשים מתפרצת בגלוי.‬
‫נשים הן הראשונות שמפוטרות‬ ‫כשחברות ממזרח גרמניה לשעבר נסגרות.‬
‫מעונות יום נעלמים.‬
‫ונשים מאבדות את זכותן לבחור‬ ‫כמה ילדים להביא לעולם, אם בכלל.‬
‫בשבילנו במערב גרמניה זה לא חדש.‬
‫אנחנו רואים בתקיפה שלנו כלפי אחד‬ ‫האדריכלים של גרמניה הגדולה החדשה‬
‫תקיפה של שורשי ההתפתחות הראקציונרית הזאת.‬
‫- טרויהנד -‬
‫אלה שלא נלחמים מתים בזה אחר זה.‬
‫אפשר לזכות בחופש רק אם נאבקים למען השחרור.‬
‫סיעת הצבא האדום,‬
‫פיקוד אולריך וסל.‬
‫לדעתי ההודאה הזאת‬ ‫היא הטובה ביותר שסיעת הצבא האדום כתבה.‬
‫יש בה הכול.‬
‫- סיעת הצבא האדום -‬
‫- גרמניה -‬
‫- סדרה תיעודית מקורית של NETFLIX -‬
‫הרייך הגרמני...‬
‫אף אחד לא מתכוון לבנות חומה.‬
‫מערב ומזרח גרמניה, אומה מפולגת.‬
‫סיעת הצבא האדום.‬
‫...מתקפות מטורפות של טרוריסטים ברברים.‬
‫הפל את החומה!‬
‫ארץ אבותינו מאוחדת.‬
‫- קפיטליסט -‬
‫ד"ר דטלב רוהוודר, בנו של מוכר ספרים,‬
‫למד משפטים וכלכלה.‬
‫ב-1979 הוא נהיה חבר‬ ‫במועצת המנהלים של חברת הוש בדורטמונד,‬
‫שם כיהן כיו"ר משנת 1980.‬
‫מר רוהוודר, יש לך כיום מוניטין‬
‫של מנהל קשוח ונחוש.‬
‫האם המקצוע שלך שינה אותך כאדם?‬
‫מעולם לא פקפקתי בכך‬ ‫שמדובר בסיעת הצבא האדום.‬
‫שהם אחראים מבחינה פוליטית‬
‫ואשמים בביצוע הרצח. זה היה לי ברור.‬
‫- רוהוודר‬ ‫מנהל טרויהנד נרצח -‬
‫מנהל טרויהנד רוהוודר‬ ‫נרצח ככל הנראה על ידי טרוריסטים.‬
‫סיעת הצבא האדום לוקחת אחריות.‬
‫הבוקר חיפשו השוטרים רמזים ומצאו אחד:‬
‫המסמך המוכר של סיעת הצבא האדום,‬
‫ארגון הטרור שתקף לא פעם מטרות כלכליות.‬
‫זה אחד המכתבים הרגילים‬
‫שסיעת הצבא האדום מוציאה אחרי מתקפה.‬
‫אנחנו במשטרת הפלילים הפדרלית‬
‫היינו צריכים לנתח את האותנטיות שלו.‬
‫לשם כך היו לנו כמה אפשרויות.‬
‫לסיעת הצבא האדום היה ציוד הדפסה משלו.‬
‫הם יצרו את המכתבים‬
‫עם הכוכב האדום, התת-מקלע‬ ‫והאותיות אר-איי-אף,‬
‫בהדפסת גלופה.‬
‫ברגע שצוות המז"פ שלנו‬ ‫הצליח להשוות בין הדפסים כאלה‬
‫תחת מיקרוסקופ אלקטרונים,‬
‫יכולנו לאשר שהם הגיעו מאותו לוח הדפסה.‬
‫הבנו שזה מסמך מקורי של סיעת הצבא האדום.‬
‫מה ההודאה הזאת אומרת?‬
‫זו הודאה קצרה...‬
‫- התובע הפדרלי הכללי פון שטהל -‬
‫...שנכתבה בג'יבריש פוליטי טיפוסי‬ ‫של סיעת הצבא האדום.‬
‫"במאבק נגד התוכניות הראקציונריות‬
‫של גרמניה הגדולה ומערב אירופה‬
‫לדכא ולנצל את האנשים פה..."‬
‫וכן הלאה.‬
‫במכתב בן חמישה עמודים הואשם רוהוודר‬
‫בכך שהוא אסטרטג קפיטליסט‬ ‫ומשפץ חברות ברוטאלי.‬
‫עלון תעמולה מלא מילים אופנתיות‬ ‫מוזרות ופסאודו-מהפכניות.‬
‫במקביל האון הפלילי של האנשים האלה גבר.‬
‫הם בקושי משאירים עקבות‬ ‫או רמזים שאפשר להשתמש בהם.‬
‫סיעת הצבא האדום לא הייתה צבא אדום.‬
‫היא הייתה ...‬
‫אם מסתכלים על כל 28 שנות קיומם,‬
‫הם היו סיעה לכל היותר,‬
‫כלומר, קבוצה קטנה יחסית של אנשים.‬
‫יש כמה אנשים שמפרידים‬ ‫בין דורות שונים של סיעת הצבא האדום.‬
‫בעיקרון הגיעו כל הזמן חברים חדשים,‬
‫שהוטמעו בסיעת הצבא האדום.‬
‫הם חיו כמו דגים במים.‬
‫הם היו אנשי גרילה אורבניים.‬
‫הם חיו במחתרת.‬
‫אבל הקבוצה הזאת העזה לתקוף‬
‫את האליטה העסקית והפוליטית של מערב גרמניה‬
‫ואת ראשי המדינה.‬
‫התעוזה הזאת הייתה חסרת תקדים‬ ‫בקנה מידה היסטורי.‬
‫פיגוע פוליטי במערב גרמניה.‬
‫צורה חדשה של עימות פוליטי‬
‫מפחידה מיליוני גרמנים בשבועות האחרונים.‬
‫שורת מעשי הטרור מפחידה ביותר.‬
‫התובע הפדרלי הכללי בובק‬
‫נורה למוות בקרלסרוהה באמצע הרחוב.‬
‫- פונטו נרצח -‬
‫יורגן פרונטו, מחשובי הבנקאים הגרמנים,‬
‫נהרג בהתנקשות.‬
‫בחקירה של חטיפת שלאייר‬
‫גוברות הראיות שלפיהן נשיא התאחדות המעסיקים‬
‫נרצח על ידי טרוריסטים.‬
‫הזהרנו אותם.‬
‫חזינו מי יהיה הקורבן הבא.‬
‫אבל במקביל היינו עדים‬
‫לחוסר האונים של כוחות הביטחון של גרמניה‬
‫לנוכח המבצעים הצפויים האלה‬ ‫של סיעת הצבא האדום.‬
‫- סיעת הצבא האדום, דור שני‬ ‫לוץ טאופר -‬
‫רוהוודר תמיד היה מעברייני המשרדים‬
‫שבאופן קבוע לא בחלו בדבר‬
‫בכל הנוגע לתכנון סבל וייאוש‬
‫למיליוני אנשים כדי להשיג כוח ורווח.‬
‫רוהוודר יצר לעצמו שם בשנות ה-80‬
‫כמשפץ חברות ברוטאלי.‬
‫מספיק לדבר על ההפסדים "שלנו"!‬
‫מר רוהוודר, אתה חושב‬ ‫שכוח העבודה אוהב אותך?‬
‫לא, אני לא חושב ככה.‬
‫אני גם לא חושב שזה מה שמנהל חברה‬
‫צריך לשאוף או לצפות לו.‬
‫צריך להיות... איך אנסח את זה...‬
‫לא מושג ברור של אויב,‬ ‫אלא אדם שעומד בראש‬
‫והתסכול, החששות הקיומיים,‬
‫הציפיות הנכזבות, המשכורות הנמוכות,‬
‫החשש מאבטלה וכדומה‬
‫צריכים ליפול על כתפיו.‬
‫הוא מחסל משרות‬
‫בלי ליצור לנו הזדמנויות חדשות!‬
‫- דורטמונד 1980 -‬
‫זו שערורייה בעיר‬
‫שבה שיעור האבטלה הוא 18 אחוז וממשיך לעלות!‬
‫בתוך שנים ספורות‬
‫הוא פיטר יותר משני שליש‬ ‫מכוח העבודה של הוש‬
‫והניב לקבוצה פושטת הרגל רווחים חדשים.‬
‫לכן הוא נבחר ל"מנהל השנה" ב-1983.‬
‫המינוי למושל בון במזרח ברלין‬
‫נועד להיות שיא הקריירה שלו.‬
‫למדת הרבה בדורטמונד לקראת התפקיד בברלין?‬
‫בהחלט, כן.‬
‫אני מאמין גם שהניסיון הזה‬ ‫הביא לכך שהציעו לי את העבודה.‬
‫זכיתי באמון בעזרת היכולות שלי,‬
‫כי יהיו עוד הרבה סכסוכים לטפל בהם‬ ‫במדינות הפדרליות החדשות,‬
‫ואני מאמין שתצטרכו מישהו שלא פוחד‬
‫להתייצב מול עובדים ולדבר איתם.‬
‫אני רוצה לומר לכם שוב:‬
‫אנחנו מתמודדים עם מצב שהחמיר דרמטית.‬
‫רבותיי, אני לא מסוג הנהגים‬
‫שלא אכפת להם לאיזה כיוון הרכבת נוסעת.‬
‫פיטורי עובדים, האם זה קל יותר‬ ‫כי אתה כיו"ר לא מכיר את העובדים אישית?‬
‫זה בטוח.‬
‫אם הייתי מכיר אותם אישית,‬
‫שוקע בגורל האישי שלהם,‬
‫זה היה מקשה את ההחלטות.‬
‫אבל כשהישרדותה של חברה על כף המאזניים,‬ ‫חייבים לעשות דברים.‬
‫במקרה של רוהוודר אני בטוח כמעט ב-100 אחוז‬
‫שהדור השלישי כביכול של סיעת הצבא האדום‬ ‫היה מעורב ואחראי.‬
‫רוצחיו של מנהל טרויהנד דטלב רוהוודר‬
‫נעלמו כאילו בלעה אותם האדמה.‬
‫לא נמצאו ראיות שימושיות‬
‫בזירת הפשע בדיסלדורף, אין יותר רמזים.‬
‫החקירות נתקעו.‬
‫שר המשפטים קינקל חזר מחופשתו בשווייץ.‬
‫הצהרתו ביום שאחרי הרצח‬ ‫מזכירה הכרזה על פשיטת רגל.‬
‫אנחנו מעריכים שמדובר בקבוצת ליבה‬ ‫של כ-15 חברים,‬
‫אבל למען האמת, אנחנו לא יודעים מי הם.‬
‫זה נובע מגודלה הקטן של הקבוצה,‬
‫ושבניגוד לעבר הם לא משאירים רמזים.‬
‫זה נכון.‬
‫מאז ששר האוצר של הסן, קארי,‬ ‫נורה למוות לפני עשר שנים‬
‫ומנהל האם-טה-או צימרמן‬ ‫נרצח ליד מינכן כעבור ארבע שנים‬
‫לא היו עוד רמזים.‬
‫אין גם התקדמות בחקירה‬ ‫של מנכ"ל סימנס בקורץ מ-1986.‬
‫כמו כן, לא נמצאו ראיות‬
‫לאחר תקיפה דומה‬ ‫של מזכיר המדינה האנס נויזל.‬
‫סיעת הצבא האדום‬ ‫הוציאה מכתבי הודאה כתמיד,‬
‫אך לא נתנה רמזים באשר למבצעים.‬
‫סיעת הצבא האדום צפויה,‬ ‫וזה מבחינתי עיקרון חשוב,‬
‫וזה תקף גם להתנהגות שלהם כלפי הרשויות.‬
‫אף פעם לא הייתה חקירה‬
‫שבה סיעת הצבא האדום‬ ‫סיפקה מידע מודיעיני לרשויות.‬
‫רוהוודר...‬
‫אנסח את זה ככה,‬
‫הקפיטליזם היה אשם.‬
‫אבל אי אפשר לירות בקפיטליזם.‬
‫אחרת מישהו היה עושה את זה מזמן.‬
‫אני לוץ טאופר.‬ ‫יחד עם עוד חמישה אנשים‬
‫תקפתי את שגרירות גרמניה בשטוקהולם‬ ‫ורצחנו שני בני ערובה.‬
‫שני אנשים מהארגון שלנו נהרגו שם גם כן.‬
‫ישבתי 20 שנה בכלא,‬
‫בעיקר ברמות שונות של בידוד.‬
‫"הדור השלישי"...‬
‫אני לא ממש יודע מי הם היו.‬
‫לא היה לי שום קשר עם האנשים האלה.‬
‫אולי פעם פגשתי מישהו מהם בלי לדעת.‬
‫סיעת הצבא האדום הייתה כמובן קומוניסטית,‬
‫סוציאליסטית, שמאלנית בצורה כלשהי.‬
‫קיווינו להילחם במערכת העולמית‬
‫שהצמיחה את הפשיזם ואת הקולוניאליזם.‬
‫רצינו להילחם במערכת, לגבור עליה ולרסק אותה‬
‫כדי להחליף אותה במערכת אחרת,‬
‫הומנית יותר.‬
‫הייתי חלק מהדור הראשון שאחרי המלחמה‬
‫במדינה שפתחה בשתי מלחמות עולם.‬
‫גדלתי בתרבות‬
‫שבה הפשיזם עדיין לא איבד את הפופולריות.‬
‫אחד המורים שלי בא לכיתה עם פטיפון נייד.‬
‫הוא השמיע לנו נאומים של היטלר מתקליטים.‬
‫העם הגרמני שוב התחזק,‬
‫הוא חזק ברוחו, בכוח הרצון...‬
‫כשהייתי בת 17-16 נהייתי מודעת לכך‬
‫ששישה מיליון יהודים נרצחו‬ ‫במלחמת העולם השנייה.‬
‫היום אני יודעת שאבא שלי היה חבר אס-אס.‬
‫התגובה היחידה שלו הייתה,‬ ‫"מי סיפר לך את השטויות האלה?"‬
‫מכאן קיבלתי את המוטיבציה‬
‫לברוח מצרות המוחין הזאת.‬
‫בערך בתקופת מלחמת וייטנאם.‬
‫יצאנו לרחובות להפגין‬
‫למען שלום בווייטנאם.‬
‫אנשים היו צריכים להריע לנו.‬
‫אבל הם ירקו עלינו.‬
‫הם...‬
‫לחסל אותם, אני אומרת!‬
‫זה יהיה הכי טוב,‬
‫להשמיד אותם!‬
‫לירות בהם.‬
‫הם חיים על כספי המסים שעבדנו קשה להרוויח.‬
‫שיסתלקו. להצמיד אותם לקיר ולירות בהם!‬
‫אנשים צעקו עלינו, "שכחו להמית אתכם בגז!"‬
‫זה היה המצב באותה תקופה.‬
‫היינו במדינה שבה לא יכולנו לנשום.‬
‫אף אחד לא רצה אותנו.‬
‫לא היה לנו סיכוי‬ ‫להתחיל חיים נורמליים באווירה הזאת.‬
‫עשינו כל מה שיכולנו כדי לגבור על המערכת.‬
‫ב-24 באפריל 1975‬
‫השתלטו שישה טרוריסטים‬ ‫על שגרירות גרמניה בשטוקהולם.‬
‫הם דרשו לשחרר אסירים מסיעת הצבא האדום.‬
‫כשממשלת מערב גרמניה סירבה לדרישותיהם,‬
‫הם ירו בשני עובדי השגרירות ופוצצו פצצות.‬
‫תשדרו את זה!‬
‫אנחנו בשגרירות גרמניה ושמענו פיצוץ עצום.‬
‫המטרה שלנו הייתה לשחרר 16 אסירים, נראה לי.‬
‫ובסופו של דבר היו ארבעה הרוגים‬
‫וארבעה חטפו מאסרי עולם.‬
‫הצילו!‬
‫אף פעם לא הייתה מתקפה אלימה כזאת.‬
‫כל המעשים שלנו‬
‫נועדו גם לעורר השראה באחרים,‬
‫שיראו בנו דוגמה ויצטרפו למאבק המזוין.‬
‫היו לנו המון דיונים אז:‬
‫אלימות, כן או לא?‬
‫האם זה אמצעי לגיטימי או לא?‬
‫תמיד הרגשתי‬
‫שאם אני רוצה להילחם במערכת באמת,‬
‫אני צריכה לעשות את זה באמונה שלמה.‬
‫לדעתי חברי סיעת הצבא האדום‬ ‫היו מוכנים לוותר על הכול,‬
‫אפילו לסכן את חייהם,‬
‫ואני חשבתי...‬
‫חשבתי שזה מיוחד.‬
‫אז בהתחלה שרפתי את כל המסמכים שלי‬
‫כדי להיות חברה בסיעת הצבא האדום.‬
‫הדבר הראשון שקיבלתי הוא נשק.‬
‫זילקה מאייר-ויט, בת 27, נחשבת מסוכנת מאוד.‬
‫היא נאשמת בהשתתפות בכמה פשעים חמורים.‬
‫זילקה מאייר-ויט בגובה 1.71 מטר‬ ‫ומבנה גופה רזה.‬
‫יש לה עיניים כחולות ושיער בלונדיני כהה.‬
‫סימן זיהוי: כמה שיניים חסרות.‬
‫הייתי אחראית לשכור רכבים.‬
‫למדתי לזייף דרכונים,‬
‫דברים כאלה.‬
‫- משטרה -‬
‫- טרוריסטים, מבוקשים בדחיפות! -‬
‫שישה עשר חברי סיעת הצבא האדום במנוסה,‬ ‫אבל המשטרה יודעת מי הם.‬
‫מתנהל מצוד.‬
‫אם יש ברשותכם מידע,‬ ‫אנא דווחו לתחנת המשטרה הקרובה.‬
‫ב-1980...‬
‫סיעת הצבא האדום הייתה בעיקרון‬
‫על הברכיים בעקבות תקרית מסוימת.‬
‫צירוף מקרים הביא לגל מעצרים בפרנקפורט.‬
‫כל ההנהגה של סיעת הצבא האדום נתפסה.‬
‫הצלחה גדולה,‬ ‫בעיקר תפיסתו של קריסטיאן קלאר.‬
‫אין לי ניסוח אחר,‬ ‫הוא היה המתנקש הראשי שלהם.‬
‫הוא הרג כמה אנשים בלי רחמים.‬
‫בהחלט הרגשנו שעכשיו תפסנו אותם, שזהו.‬
‫עם כל המעצרים האלה‬ ‫סיעת הצבא האדום הייתה פחות או יותר מתה.‬
‫היינו ממש...‬
‫"ערופי ראש".‬
‫ואז...‬
‫אחד החברים יצר קשר עם השטאזי.‬
‫והם אמרו לנו...‬
‫שאנחנו נוסעים למזרח גרמניה.‬
‫השאלה הבאה שלי הייתה,‬ ‫"מה אני יודעת על מזרח גרמניה?"‬
‫שום דבר, האמת.‬
‫חוץ מזה התאכזבתי בהתחלה,‬
‫כי חשבתי, "אילו דברים מהפכניים‬ ‫יכולים לקרות במזרח גרמניה?"‬
‫- כניסה לאזרחי מערב גרמניה -‬
‫- ומדינות אחרות‬ ‫שהייה לטווח ארוך -‬
‫אז קיבלנו תעודות מזהות של מזרח גרמניה‬
‫ונהיינו אזרחים רשמיים של מזרח גרמניה.‬
‫מצד אחד עזות מצח גדולה,‬
‫אבל גם כל הכבוד לשטאזי,‬
‫שניהל את זה בצורה ממש מקצועית.‬
‫שכתבו את קורות החיים שלהם,‬
‫סיפקו להם דיור‬
‫ועבודות הולמות.‬
‫הכול נעשה בשבילם‬
‫כדי שיוכלו ליישב‬ ‫את מולדתם הסוציאליסטית החדשה.‬
‫אבל מצד שני עקבו אחרי כל צעד שלהם‬
‫בחשד גדול ביותר.‬
‫דאגו לנו כל יום, כל היום.‬
‫מישהו היה בא באופן קבוע.‬
‫וחשבתי,‬
‫"אני ממש נתונה לחסדיו של הארגון הזה."‬
‫אבל מה עוד יכולתי לעשות?‬
‫ללכת לכלא? לאותו פרק זמן?‬
‫סיעת הצבא האדום פיתחה יכולת‬
‫שנדיר היה לראות בארגוני טרור.‬
‫הם הצליחו להפוך כל תבוסה לניצחון.‬
‫בכל פעם שהמדינה הצליחה‬ ‫להחליש את סיעת הצבא האדום,‬
‫סיעת הצבא האדום תמיד הצליחה‬ ‫לגייס חברים חדשים.‬
‫הדור השלישי והאחרון של סיעת הצבא האדום‬
‫מאופיין‬
‫באנרגיה פלילית חריגה‬
‫ובמשמעת.‬
‫מדהים גם‬
‫שעד היום הפשעים הגדולים ביותר שלהם‬
‫אפילו לא קרובים לפענוח‬
‫בכל הנוגע למציאת האחראים‬
‫והבנת המעשים שלהם.‬
‫- משטרת הפלילים הפדרלית‬ ‫סוכן סמוי -‬
‫כל המתקפות משנת 1983‬
‫רבים מטילים את האחריות עליהן‬ ‫על הדור השלישי של סיעת הצבא האדום.‬
‫אני לא מאמין בזה.‬
‫אני לא חושב שהדור השלישי הזה התקיים.‬
‫עבדתי במשטרת הפלילים הפדרלית 35 שנה.‬
‫כשוטר, כחוקר.‬
‫אני פשוט לא מאמין שסיעת הצבא האדום...‬
‫מ-1987 והלאה,‬
‫או כנראה אפילו קודם לכן,‬
‫הייתה מסוגלת לבצע כאלה תקיפות מדויקות‬ ‫כמו ההתנקשויות ברוהוודר‬
‫ובהרהאוזן.‬
‫- פרנקפורט, 30 בנובמבר 1989 -‬
‫- שישה עשר חודשים לפני הרצח -‬
‫ערב טוב.‬
‫מנהל דויטשה בנק אלפרס הרהאוזן‬ ‫נרצח היום על ידי טרוריסטים.‬
‫בוקר טוב לכולם. פצצה‬
‫שהרגה את יו"ר הבנק הגדול בגרמניה הבוקר‬
‫עוררה באירופאים רבים תהיות,‬
‫האם גל הטרור מלפני שנים חוזר?‬
‫הפצצה התפוצצה מוקדם הבוקר‬
‫בשעה שהסיעו את הרהאוזן מביתו לפרנקפורט,‬
‫בירת הפיננסים של המדינה.‬
‫המתקפה זעזעה את החברה הגרמנית,‬
‫כי הרהאוזן שלט באימפריה עסקית.‬
‫ארגון הטרור סיעת הצבא האדום‬ ‫עשוי להיות אחראי לרצח.‬
‫חוקרים מכנים את זה "טרור הייטק"‬
‫ומאשימים את מה שעשוי להיות‬ ‫דור שלישי של הארגון.‬
‫כאן אתם רואים את הקולגות שלנו בזירה.‬
‫השוטר הזה משתייך למז"פ.‬
‫רואים בבירור את העוצמה ‬ ‫שבה הפצצה של סיעת הצבא האדום‬
‫פרצה לתוך הרכב המשוריין של הרהאוזן.‬
‫הם השתמשו במטען חלול תוצרת עצמית,‬
‫שהופעל באמצעות חיישן תמונה.‬
‫את החיישן מישהו היה צריך לדרוך בקרבת מקום.‬
‫ראשית רכב הליווי עבר, אז החיישן נדרך,‬
‫ואז הפיצוץ ריסק את הדלת האחורית מימין.‬
‫יש מעט מאוד אנשים בגרמניה,‬
‫בעיקר אנשי צבא או מומחים לפצצות,‬ ‫שיכלו לבנות דבר כזה.‬
‫זה סיפק לנו המון חומר למחשבה.‬
‫מי היה יכול לעשות את זה?‬
‫הייתי שם בעצמי, בזירת הפשע של הרהאוזן.‬
‫אני גר בקרבת מקום.‬
‫שמעתי פיצוץ חזק מאוד,‬
‫אז נסעתי לשם וראיתי מה קרה.‬
‫זו הייתה צורה חדשה לחלוטין לבצע התנקשות.‬
‫כל המתקפות הקודמות היו די פשוטות.‬
‫ירי מאופנועים חולפים וכדומה.‬
‫המתקפות האלה לא התאימו לסיעת הצבא האדום,‬
‫ההתנקשות בהרהאוזן עם פצצה‬
‫וההתנקשות ברוהוודר‬
‫בירי צלף מצטיין.‬
‫אלה מבצעים מדויקים ביותר...‬
‫בעיניי הם היו בסגנון צבאי.‬
‫המקרה של רוהוודר...‬
‫היו לי ספקות גדולים בנוגע לאחראי.‬
‫הירי המדויק ממרחק של כ-60 מטר‬
‫בתנאי תאורה קשים, האור נשבר בגלל החלון.‬
‫אלה תנאים שרק מקצוען יכול להתגבר עליהם.‬
‫חדר העבודה של קרסטן רוהוודר,‬ ‫שם נורה למוות.‬
‫באמצעות קרן לייזר‬
‫מנסה משטרת הפלילים הפדרלית‬ ‫לאתר את העקומה הבליסטית‬
‫והמיקום המדויק שממנו נורו היריות.‬
‫יותר ימינה.‬ ‫-ימינה.‬
‫זהו. זה המקום.‬
‫קצת יותר גבוה.‬
‫יותר נמוך. עכשיו?‬ ‫-קצת יותר גבוה וימינה.‬
‫קצת יותר גבוה וימינה. זהו!‬
‫כן.‬ ‫-זה המיקום המדויק.‬
‫כן.‬ ‫-בדיוק.‬
‫אנחנו מצביעים בקרן לייזר‬ ‫דרך החלון כדי לעקוב אחרי הקליעים‬
‫ולקבוע את המיקום המדויק של היורה בגינה.‬
‫אנחנו מתכננים הליך שני,‬ ‫שבו נשחזר את מה שקרה‬
‫באמצעות רובה מהסוג שבו נעשה שימוש, G1.‬
‫לא מצאנו את הרובה.‬
‫אבל מצאנו את התרמילים,‬
‫שזה חיוני לקביעת סוג הנשק‬ ‫שבו נעשה שימוש.‬
‫מניתוח מיקרוסקופי של הכדורים עלה‬
‫שבאותו רובה נעשה שימוש‬ ‫כמה שבועות קודם לכן‬
‫במתקפה על שגרירות ארה"ב בבון.‬
‫- שבעה שבועות -‬
‫- לפני הרצח -‬
‫- מתקפה על שגרירות ארה"ב -‬
‫משרד החדשות שלנו בבון‬ ‫מדווח על מתקפת טרור‬
‫בשגרירות ארה"ב בבון הערב.‬
‫ככל הנראה נפתחה אש מקלעים‬ ‫על המבנה הגדול מהגדה השנייה של הריין.‬
‫יותר מ-200 כדורים נורו,‬
‫אבל איש לא נפגע.‬
‫איזו מתקפה חובבנית!‬
‫הם ירו על שגרירות ארה"ב‬ ‫מהגדה השנייה של הנהר.‬
‫חשבנו שזה חובבני מדי‬ ‫לסטנדרטים של סיעת הצבא האדום.‬
‫וכעבור שבועות ספורים שימש אותו רובה‬ ‫לרצח רוהוודר?‬
‫ולא היה לנו כלום. פשוט כלום.‬
‫מדהים‬
‫שאחרי כל מתקפה מדויקת‬ ‫הייתה מתקפה חובבנית מאוד.‬
‫לדעתי זה רק מטשטש‬
‫את המניעים האמיתיים של התוקפים.‬
‫נניח שתיאוריית הדורות נכונה.‬
‫איך ייתכן שאף חבר בדור השלישי‬
‫לא צץ או נהיה מוכר לרשויות?‬
‫איך ייתכן שהדור הזה‬
‫כמעט לא השאיר עקבות,‬
‫כלומר, כבר אין שום הוכחה אובייקטיבית?‬
‫אכן...‬
‫זו טענה אפשרית.‬
‫אבל אני, שתמיד ניסיתי לחשוב‬ ‫כמו סיעת הצבא האדום,‬
‫אני בטוח שאם סיעת הצבא האדום‬ ‫אומרת שאלה הם,‬
‫אלה הם!‬
‫בהכנות לקראת השיחה שלנו‬
‫קראתי שוב את מכתבי ההודאה הישנים.‬
‫מהשנים 1985, 1986, 1987.‬
‫המתקפות באותה תקופה והמכתבים,‬
‫הכול היה קוהרנטי.‬
‫אבל ההודאה על רוהוודר‬
‫שונה מאוד מהקודמות.‬
‫כל מי שנלחם כדי לחיות בכבוד‬
‫בעולם נטול שליטים,‬
‫צריך להפשיל שרוולים ולהפוך לכוח משותף.‬
‫התנועה המהפכנית‬
‫חייבת לפתח פרספקטיבה אנושית‬ ‫אמיתית וקונקרטית.‬
‫ניצן של חברה חדשה חייב לצוץ,‬
‫חברה שבה אנשים יתחילו‬ ‫לחיות יחד בלי שליטים‬
‫ויקבעו לעצמם את גורלם.‬
‫אנחנו מוכנים לשתף פעולה עם כל אחד‬
‫שמרגיש שהמציאות הקפיטליסטית הזאת‬ ‫חונקת אותו.‬
‫"התנועה המהפכנית חייבת להפוך‬ ‫לכוח פוליטי אמיתי ובולט."‬
‫זאת אומרת שסיעת הצבא האדום...‬
‫רצתה להראות לאנשים דרך החוצה.‬
‫כמובן, זו אסטרטגיה פוליטית מתוכננת היטב,‬
‫אבל אי אפשר להפוך את זה למציאות.‬
‫אפילו לא באלימות.‬
‫תושבי מזרח גרמניה רצו משהו שונה לגמרי.‬
‫- לייפציג -‬
‫- ארבעה עשר במרץ 1990 -‬
‫- הלמוט קוהל מגיע ללייפציג -‬
‫- מול בית האופרה‬ ‫יום רביעי, 14 במרץ 17:00 -‬
‫הלמוט!‬
‫מה שהפריע לי כבר אז‬
‫הוא הרעיון שכל מה שבא מהמערב הוא טוב.‬
‫שאף אחד לא מתח על זה ביקורת,‬
‫שאף אחד לא אמר,‬
‫"עכשיו זה קפיטליזם,‬
‫וזה לא טוב."‬
‫הלמוט!‬
‫ב-14 במרץ 1883‬
‫מת קרל מרקס.‬
‫ב-14 במרץ 1990‬
‫אנחנו קוברים את הפילוסופיה שלו.‬
‫אני רוצה להגיד לחברינו הגרמנים‬ ‫ממזרח גרמניה‬
‫שלאף אחד לא יהיה גרוע יותר,‬ ‫אבל לרבים יהיה טוב יותר.‬
‫היה לי ברור ששום דבר‬ ‫במזרח גרמניה לא ישרוד.‬
‫אז הבלתי נמנע קרה:‬
‫נפתחו חנויות "עשה זאת בעצמך".‬
‫וכשפחיות הקוקה קולה הראשונות נזרקו לרחובות‬
‫היה ברור שכל הדברים האלה הגיעו לפה.‬
‫זה ממש הגעיל אותי.‬
‫ובסופרמרקט חשבתי,‬
‫"בחיי! זה לא ייתכן!‬
‫מי צריך 60-50 סוגים שונים של יוגורט?"‬
‫לפני כן, במזרח גרמניה,‬ ‫היה אחד עם תות ואחד בלי.‬
‫גם זה הספיק!‬
‫מערכת השוק החופשי‬ ‫מתיימרת לתת לאנשים הזדמנות‬
‫לתפוס את מקומם במדינה עשירה‬ ‫שנקראת גרמניה הגדולה‬
‫ולהיות מאושרים באופוריה של צריכה.‬
‫אבל במציאות המערכת מתוכננת‬
‫ליצור בורות ואדישות.‬
‫אם יש ביטחון כלשהו,‬ ‫הוא קיים רק לאלה שמוכנים‬
‫למכור את עקרונותיהם ללא תנאים‬ ‫הרבה יותר מאחרים.‬
‫בשביל רוב המושפלים והנעלבים‬
‫ההתפתחות הזאת מייצגת את השמדת אורח חייהם.‬
‫זו הייתה ונשארה המדיניות,‬
‫הרעיון של "גרמניה,‬ ‫ארץ אבותינו האחת והיחידה",‬
‫שהפך את הלאומנות לרעיון מקובל חברתית שוב,‬
‫בעיקר במזרח גרמניה לשעבר.‬
‫המנטרה הארסית "עכשיו אנחנו שוב חשובים!‬
‫סוף סוף אנחנו גרמנים אמיתיים!"‬
‫גרמניה!‬
‫מאז התפרקות מזרח גרמניה יש הרבה יותר‬ ‫תקיפות גזעניות פומביות כלפי פליטים‬
‫ותושבים זרים.‬
‫החוצה! זרים החוצה!‬
‫ארגונים פשיסטיים התחזקו,‬
‫מה שהביא לתקיפות כמעט יומיומיות‬ ‫במעונות שבהם מתגוררים זרים.‬
‫"גרמניה מעל הכול‬
‫מעל כל העולם"‬
‫זה מרשים אותי. יפה מאוד. איזה ניתוח מקיף.‬
‫וגם כתוב היטב.‬
‫אבל זה לא מתיישב עם ההתנקשות, נכון?‬
‫"יצירתם של כוחות מהפכניים..."‬
‫באמצעות הריגתו של רוהוודר,‬ ‫זו לא מטרה שאפשר היה...‬
‫להשיג.‬
‫זה בכלל לא הגיוני.‬
‫למה רוהוודר?‬
‫למה הוא, בהתחשב בכל הרקע האידאולוגי?‬
‫הוא, שלא ממש היה נוקשה במיוחד.‬
‫איש לא יכול לענות על השאלה הזאת.‬
‫אלא אם כן יש מניע אחר מאחורי כל זה.‬
‫אם זה נעשה על ידי השטאזי או מישהו אחר,‬
‫כאקט של חיקוי, זה ירשים אותי.‬
‫סיעת הצבא האדום הייתה שעיר לעזאזל אידאלי.‬
‫סיעת הצבא האדום תמיד הואשמה בכל מתקפה.‬
‫בכל פעם שמשהו קרה בתקופה ההיא,‬ ‫אמרו "סיעת הצבא האדום".‬
‫אבל חייבים לנסות לאמץ‬
‫את ההרפתקה הבלתי נגמרת שנקראת חשיבה:‬
‫מי מפיק מזה תועלת?‬
‫תרגום כתוביות: דניאל שרמן‬